## La delegada del Consell a Castelló visita la Pobla Tornesa

*** Susana Fabregat ha destacat “la importància de garantir la igualtat d’oportunitats per a tots els ciutadans, independentment del seu lloc de residència, ja visquen en un entorn urbà o rural”**

La delegada del Consell a Castelló, Susana Fabregat, ha visitat la localitat de la Pobla Tornesa, a on ha mantingut una reunió amb l’alcalde del municipi, Mario Conejos, per a abordar qüestions relacionades amb la millora dels servicis bàsics per als veïns.

Durant la trobada, Fabregat ha destacat “la importància de garantir la igualtat d’oportunitats per a tots els ciutadans, independentment del seu lloc de residència, ja visquen en un entorn urbà o rural”. De la mateixa manera, Susana Fabregat ha visitat juntament amb l’alcalde les obres de construcció del nou centre d’educació infantil i de primària, una infraestructura molt necessària a causa de l’increment de la població en els últims anys.

Finalment, la delegada del Consell també ha destacat “el gran potencial natural de la Pobla Tornesa, un municipi enclavat en el Paratge Natural del Desert de les Palmes, que té una gran massa forestal, amb extenses pinedes i una xarxa de sendes ideals per als amants de la naturalesa”.

Fecha: 16/10/2024